# Miljøgodkendelse

# af husdyrbruget

# Frisbækvej 16, 8766 Nr. Snede

## - efter § 11, stk. 2 i Lovbekendtgørelse af lov om miljøgodkendelse m.v. af husdyrbrug



Godkendelsesdato: 12. juni 2017





**Villy Bredvig**

**Frisbækvej 16**

**8766 Nr. Snede**

## Afgørelse af ansøgning om miljøgodkendelse af husdyrbruget, Frisbækvej 16, 8766 Nr. Snede

### **Ansøgning**

Ikast-Brande Kommune har den 8. maj 2017 modtaget en ansøgning om miljøgodkendelse af husdyrbruget på Frisbækvej 16, 8766 Nr. Snede, matrikel nr. 3d, m.fl., Frisbæk, Nr. Snede. omhandlende følgende:

* Ændring af dyrehold fra 173,4 til 157,4 DE[[1]](#footnote-1) i kvier, svarende til en ændring **fra** en årlig produktion på:

- 109 småkalve (3,5-6 mdr.)

- 90 kvier (6-9 mdr.)

- 84 kvier (16-22,5 mdr.)

- 154 kvier (12-16 mdr.)

**Til** en årlig produktion på:

- 20 kvier (16-24 mdr.)

- 403 kvier (3-16 mdr.)

* Ændring i anlæg:

- etablering af en ny kviestald på ca. 500 m²

Ikast-Brande Kommune har kontrolleret, at der er overensstemmelse mellem ansøgningen og kommunens registreringer, se efterfølgende*Baggrund for afgørelsen om miljøgodkendelse af husdyrbruget Frisbækvej 16, 8766 Nr. Snede*.

### **Afgørelse om miljøgodkendelse**

Ikast-Brande Kommune godkender hermed den ansøgte ændring af dyreholdet som beskrevet ovenfor. Ikast-Brande Kommune godkender ligeledes etableringen af kviestalden.

Der meddeles miljøgodkendelse omfattende bedriftens ansøgte produktionsanlæg samt besætning.

Miljøgodkendelsen, med de tilknyttede vilkår og forudsætninger, erstatter vilkår og forudsætninger for husdyrbrugets drift, som har været stillet og forudsat i forbindelse med tidligere vurderinger af husdyrbrugets virkninger på miljøet.

Afgørelsen om miljøgodkendelse er truffet på grundlag af ansøgningen – herunder af de beregningsmodeller, der indgår i IT-ansøgningssystemet på [www.husdyrgodkendelse.dk](http://www.husdyrgodkendelse.dk) . Modellernes beregningsgrundlag og normtal er dem, som lå til grund for ansøgningssystemet den 8. maj 2017 - datoen for den sidste version af ansøgningen i IT-ansøgningssystemet. Derudover er afgørelsen truffet på baggrund af kommunens registreringer og vurderinger. Se i den forbindelse *Baggrund for afgørelsen om miljøgodkendelse af husdyrbruget Frisbækvej 16, 8766 Nr. Snede*, med tilhørende bilag.

Miljøgodkendelsen meddeles i henhold til § 11, stk. 2 i *Husdyrgodkendelsesloven*[[2]](#footnote-2), samt reglerne i *Husdyrgodkendelsesbekendtgørelsen[[3]](#footnote-3).*

De endelige Vand- og Natura 2000-planer, der er vedtaget på baggrund af *Miljømålsloven*[[4]](#footnote-4) for planperioden frem til 2015, giver ikke anledning til ændringer i administrationsgrundlaget for afgørelser efter husdyrlovgivningen. Det aktuelle projekt er således som udgangspunkt vurderet ud fra de generelle beskyttelsesniveauer i bilag 3 i *Husdyrgodkendelsesbekendtgørelsen*.

Der gøres opmærksom på, at etablering af de nye anlæg ikke må igangsættes, før der er givet en byggetilladelse fra Ikast-Brande Kommune. I øvrigt gøres opmærksom på, at miljøgodkendelsen ikke fritager fra krav om eventuel tilladelse, godkendelse, dispensation eller lignende efter anden lovgivning og for andre bestemmelser.

### **Vilkår**

Miljøgodkendelsen meddeles under forudsætning af, at de generelle regler i den til enhver tid gældende *Husdyrgødningsbekendtgørelse[[5]](#footnote-5)* og øvrige til enhver tid gældende generelle regler overholdes – samt, at nedenstående supplerende vilkår overholdes:

1. **Generelle vilkår**
   1. Husdyrbruget skal drives i overensstemmelse med det, der er beskrevet i ansøgningen og i miljøgodkendelsen med tilhørende bilag.
   2. Eventuelle ændringer i ejerforhold – og/eller i hvem der er ansvarlig for husdyrbrugets drift – skal meddeles til Ikast-Brande Kommune.
   3. Der skal forefindes en til enhver tid opdateret beredskabsplan på husdyrbruget, som fortæller, hvornår og hvordan der skal reageres ved uheld, der kan medføre konsekvenser for det omgivende miljø. Planen skal være tilgængelig og synlig for ejendommens ansatte og andre, der arbejder på bedriften. Beredskabsplanen skal være udarbejdet senest 1. december 2017, og indeholde en målfast afløbsplan.
   4. Husdyrbruget skal på Ikast-Brande Kommunes forlangende fremvise dokumentation for størrelsen af den årlige husdyrproduktion, i form af f.eks. gødningsregnskaber, slagteriafregninger og/eller besætningslister.
2. **Vilkår med hensyn til begrænsning af ammoniak- og lugtpåvirkning:**
   1. Ca. 90 % af den samlede producerede dybstrøelsesgødning skal udbringes direkte fra stald til enten mark eller direkte til biogasanlæg og må således ikke placeres i markstak.
   2. Husdyrbrugets interne færdselsarealer skal dagligt renholdes ved opsamling af eventuelt foder- og gødningsspild.
   3. Såfremt der efter Ikast-Brande Kommunes vurdering opstår væsentlige lugtgener, som vurderes at være væsentligt større end det, der kan forventes ifølge grundlaget for miljøvurderingen, kan Ikast-Brande Kommune meddele påbud om, at der skal udarbejdes og gennemføres et projekt med foranstaltninger, som minimerer generne.
   4. Kvierne skal være udegående 6 måneder om året.
3. **Vilkår med hensyn til skadedyr:**
   1. Der skal på ejendommen foretages en effektiv flue- og skadedyrsbekæmpelse. Såfremt der

efter Ikast-Brande Kommunes vurdering opstår væsentlige gener for omgivelserne fra

opformering af fluer eller skadedyr på husdyrbruget, kan Ikast-Brande Kommune meddele

påbud om, at der skal udarbejdes og gennemføres et projekt med foranstaltninger svarende

til de til enhver tid gældende retningslinier fra Aarhus Universitet, Institut for Agroøkologi

([www.dpil.dk/](http://www.dpil.dk/)).

1. **Vilkår med hensyn til begrænsning af støj:**
   1. Såfremt Ikast-Brande Kommune modtager klager over støj fra husdyrbruget med tilknyttede aktiviteter, og kommunen vurderer, at der er tale om væsentlige støjgener, skal der indsendes dokumentation for overholdelse af nedenstående støjkrav. Husdyrbrugets bidrag til det ækvivalente, korrigerede støjniveau må ikke overstige følgende værdier ved nabobeboelser:

|  |  |  |
| --- | --- | --- |
| Dag | Tidspunkt | Støjniveau |
| Mandag - fredag  Lørdag | kl. 7 - 18  kl. 7 - 14 | 55 dB(A)[[6]](#footnote-6) |
| Mandag - fredag  Lørdag  Søndag | kl. 18 - 22  kl. 14 - 22  kl. 7 - 22 | 45 dB(A) |
| Alle dage | kl. 22 - 7 | 40 dB(A) |

De anførte grænseværdier for støjbidraget regnes for overholdt, hvis de ikke overskrides af en måling eller beregning, der er midlet over en periode, som afhænger af tidspunktet på døgnet således:

For dagperioden, kl. 700 – 1800 alle dage, er måleperioden det mest støjbelastede tidsrum på 8 timer,

for aftenperioden, kl. 1800 – 2200 alle dage, er måleperioden den mest støjbelastede time, og

for natperioden, kl. 2200 – 700 alle dage, er måleperioden den mest støjbelastede halve time.

1. **Øvrige vilkår:**
   1. Jord, foder, gødning og lignende, som tabes på offentlig vej i forbindelse med husdyrbrugets drift, skal samles op senest ved arbejdets afslutning eller ved den enkelte arbejdsdags afslutning, når arbejdet strækker sig over flere dage.
   2. Der skal ansøges om og meddeles en udledningstilladelse til afledning af nedbør fra husdyrbrugets nyetablerede bygningstag til dræn og vandløb inden byggeriet påbegyndes. Der skal ansøges igennem Bygogmiljoe.dk. Ansøgningen skal indeholde hvor mange m2 tag der udledes til eksisterende ledninger. Der skal medsendes en tegning.
   3. Al vask af maskiner, redskaber og lignende, hvorfra der kan forekomme gødnings- og foderrester skal ske på et sted, hvor vaskevandet bortledes til gyllebeholder, eller på et areal med plantedække som græs eller lignende, hvor der ikke kan ske overfladeafstrømning til vandindvindingsanlæg, vandløb m.m.
2. **Vilkår med hensyn til husdyrbrugets eventuelle ophør:**
   1. Ved eventuelt ophør af produktionen skal produktionsanlæg, husdyrgødnings- og foderopbevaringsanlæg tømmes og rengøres grundigt. Alt miljøfarligt affald skal bortskaffes for egen regning efter den til enhver tid gældende lovgivning.

### **Egenkontrol m.v.**

Der føres den lovpligtige logbog over gyllebeholdernes flydelag, og gyllebeholderne er omfattet af den lovpligtige beholderkontrol. Der udarbejdes mark- og gødningsplan samt gødningsregnskab efter gældende regler.

**Driftsforstyrrelser og uheld**

Driftsforstyrrelser og/eller uheld kan primært ske i forbindelse med håndtering af flydende husdyrgødning, sprøjtemidler, olie m.m., samt ved brud på emballage eller beholdere, som anvendes til opbevaring af disse stoffer. Alle uheld og driftsforstyrrelser, herunder eventuelt spild på udendørs arealer, der kan medføre forøget forurening eller indebære fare herfor, skal straks meddeles – ved større uheld, kontakt alarmcentralen (tlf.: 112), ved mindre uheld kontakt Ikast-Brande Kommune, Teknisk Område (tlf.: 99 60 40 00). Udenfor normal arbejdstid kontaktes Teknisk Områdes Servicevagt (tlf.: 97 18 08 09). Ansøger oplyser, at:

* + - større uheld – som eksempelvis brud på gylletanke eller lignende – søges imødegået ved overholdelse af gældende regler for kontrol af beholdere

**Grønt regnskab**

Såfremt der årligt udarbejdes et grønt regnskab for husdyrbruget, kan regnskabet danne baggrund for ændringer i husdyrbruget, der kan være med til at begrænse forbruget af energi, næringsstoffer, pesticider, vand m.m., samt til at minimere affaldsproduktionen.

**Energibesparelse**

Det kan anbefales, at husdyrbrugets ressourceforbrug med mellemrum vurderes af en energikonsulent, der kan synliggøre mulige besparelser på energiforbruget.

### **Anvendelse af bedste tilgængelige teknik – BAT[[7]](#footnote-7)**

Et husdyrbrug bør til stadighed søge at begrænse forureningen ved at indføre og gøre brug af den bedste tilgængelige teknik til at nedbringe eventuelle miljøpåvirkninger og gener fra stalde, husdyrgødningsopbevaringsanlæg m.m. Teknologier til begrænsning af ammoniakfordampning og lugtpåvirkning m.v. samt til bedre udnyttelse af næringsstofferne i husdyrgødning er i stadig udvikling.

Husdyrbruget på Frisbækvej 16, 8766 Nr. Snede, er ikke omfattet af IE-direktivet[[8]](#footnote-8).

I vedlagte *Baggrund for afgørelsen om miljøgodkendelse af husdyrbruget Frisbækvej 16, 8766 Nr. Snede*, er der redegjort for husdyrbrugets management (godt landmandskab) og teknikker m.v. inden for områderne foder, staldindretning, vand- og energiforbrug samt opbevaring, behandling og udbringning af husdyrgødning.

Ikast-Brande Kommune vurderer på baggrund af det oplyste, at husdyrbruget samlet set ved overholdelse af de til enhver tid gældende generelle miljøregler for den pågældende type husdyrbrug og af de supplerende vilkår for miljøgodkendelsen vil anvende den bedste tilgængelige teknik med hensyn til, hvad der er praktisk og økonomisk muligt i branchen og i forhold til den miljøgevinst, der kan dokumenteres opnået ved brug af den pågældende teknik.

### **Miljøgodkendelsens gyldighed**

Den godkendte ændring af husdyrbruget skal være udnyttet inden to år regnet fra den dato, hvor miljøgodkendelsen er meddelt. Godkendelsen anses for udnyttet ved iværksættelse af bygge- og anlægsarbejder - jævnfør § 33 i *Husdyrgodkendelsesloven.*

Hvis miljøgodkendelsen ikke udnyttes helt eller delvist i tre på hinanden følgende år, bortfalder den del af miljøgodkendelsen, som ikke har været udnyttet i de pågældende tre år. Det vil sige, at hvis dyreholdet ikke er oppe på fuld produktion inden fem år, regnet fra den dato, hvor miljøgodkendelsen er meddelt, bortfalder den del af produktionstilladelsen, som ikke er udnyttet.

Miljøgodkendelsen har en retsbeskyttelsesperiode på otte år, hvorefter den skal revurderes. Herefter revurderes miljøgodkendelsen som minimum hvert 10. år.

Miljøgodkendelsens vilkår skal overholdes fra den dato, hvor miljøgodkendelsen påbegyndes udnyttet, medmindre andet fremgår af de enkelte vilkår.

### **Kommunens samlede miljøvurdering og begrundelse for afgørelsen**

Ikast-Brande Kommune vurderer på baggrund af det oplyste:

* at ansøger træffer de nødvendige foranstaltninger til at forebygge og begrænse forureningen fra husdyrbruget og til at modvirke eventuelle skadelige virkninger på miljøet
* at husdyrbruget i øvrigt kan drives på stedet uden at påvirke omgivelserne på en måde, som er uforenelig med hensynet til omgivelserne

* at de kort- og langsigtede miljøpåvirkninger og den samlede miljøpåvirkning fra husdyrbrugets produktion vil begrænses til et acceptabelt niveau, når de til enhver tid gældende generelle miljøregler for den pågældende type husdyrbrug og de supplerende vilkår for miljøgodkendelsen overholdes
* at husdyrbruget - under overholdelse af de til enhver tid gældende generelle miljøregler for den pågældende type husdyrbrug og af de supplerende vilkår for miljøgodkendelsen - vil anvende den bedste tilgængelige teknik
* at produktionen ikke vil medføre en væsentlig påvirkning af:

- nabobeboelser

- Natura 2000-områder[[9]](#footnote-9) og natur i øvrigt

- overfladevand

- grundvand

- landskabelige og kulturhistoriske værdier.

Ikast-Brande Kommunes afgørelse begrundes med ovenstående vurdering, og med at generelle afstandskrav samt de generelle beskyttelsesniveauer i bilag 3 i *Husdyrgodkendelsesbekendtgørelsen* overholdes. Se endvidere vedlagte *Baggrund for afgørelsen om miljøgodkendelse af husdyrbruget Frisbækvej 16, 8766 Nr. Snede,* med tilhørende bilag.

### **Offentliggørelse**

Ejere og brugere af nabobeboelser, beliggende inden for den vejledende konsekvenszone er ikke blevet hørt i forbindelse med ansøgningen. Der er i husdyrgodkendelse.dk ikke beregnet nogen konsekvenszone for ansøgt drift. Men da den beregnede geneafstand til byzone i nudrift er beregnet til 171,8 meter, vurderes konsekvenszonen at være mindre end dette, da dyreholdet bliver mindre. Der er ca. 500 meter til nærmeste nabobeboelse. Ikast-Brande Kommune vurderer, at det ansøgte derfor er af underordnet betydning for naboer, og at der ikke er øvrige parter i sagen.

Afgørelsen om miljøgodkendelse er truffet den 12. juni 2017, og offentliggøres på Ikast-Brande Kommunes hjemmeside [www.ikast-brande.dk/politik/hoeringer](http://www.ikast-brande.dk/politik/hoeringer) , den 13. juni 2017.

### **Klagevejledning**

Der kan efter kapitel 7 i *Husdyrgodkendelsesloven* klages over kommunens afgørelse. Klagefristen udløber fire uger efter offentliggørelsen - det vil sige **senest tirsdag den 11. juli 2017.**

Miljø– og Fødevareklagenævnet kan bestemme, at klagen har opsættende virkning på udnyttelsen. Udnyttelse af godkendelsen i klageperioden, og mens eventuel klage behandles, sker derfor på eget ansvar.

Følgende kan klage:

Ansøger, miljø- og fødevareministeren, Sundhedsstyrelsen samt enhver, der må antages at have en individuel, væsentlig interesse i sagens udfald. Der kan desuden klages af visse organisationer, som angivet i §§ 85-87 i *Husdyrgodkendelsesloven*.

En eventuel klage behandles af Miljø– og Fødevareklagenævnet. Klagen skal indgives til den myndighed, der har truffet afgørelsen, ved anvendelse af digital selvbetjening (Klageportalen, som findes på [www.borger.dk](http://www.borger.dk) og [www.virk.dk](http://www.virk.dk)), hvorefter denne myndighed snarest og som udgangspunkt ikke senere end tre uger eftermodtagelsen af klagen videresender denne til Miljø- og Fødevareklagenævnet, såfremt afgørelsen fastholdes. Yderligere oplysninger om klagereglerne kan findes på Miljø– og Fødevareklagenævnets hjemmeside [www.nmkn.dk](http://www.nmkn.dk), hvorfra der også er link til Klageportalen.

Miljø– og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Eventuel fritagelse for brug af Klageportalen forudsætter, at klager indsender en begrundet anmodning herom til Ikast-Brande Kommune. Kommunen videresender herefter anmodningen til Miljø– og Fødevareklagenævnet, som træffer afgørelse om, hvorvidt anmodningen kan imødekommes.

Ved indsendelse af en klage skal klager indbetale et gebyr. Gebyrets størrelse differentieres alt efter om klager er en borger eller en virksomhed/organisation. Privatpersoner skal betale et gebyr på 900 kr. Virksomheder og organisationer skal betale et gebyr på 1.800 kr. (2016-niveau – beløbet indeks reguleres den 1. januar hvert år). Klagegebyret opkræves af Nævnenes Hus. Betaling af klagegebyr sker ved elektronisk overførsel eller giroindbetaling. Indbetales gebyret ikke inden den fastsatte frist, afvises klagen.

Gebyret tilbagebetales, hvis:

1. Klagesagen fører til, at den påklagede afgørelse ændres eller ophæves
2. Klageren får helt eller delvist medhold i klagen
3. Klagen afvises som følge af overskredet klagefrist, manglende klageberettigelse eller fordi, klagen ikke er omfattet af Miljø– og Fødevareklagenævnets kompetence.

Det bemærkes, at hvis den eneste ændring af den påklagede afgørelse er forlængelse af frist for at efterkomme afgørelsen som følge af den tid, der er medgået til at behandle sagen i klagenævnet, tilbagebetales gebyret ikke.

Miljø– og Fødevareklagenævnet kan også beslutte at tilbagebetale klagegebyret, hvis der er indledt forhandlinger mellem afgørelsens adressat og/eller førsteinstansen om projekttilpasninger, og disse forhandlinger fører til, at klager trækker sin klage tilbage, eller hvis klager i øvrigt trækker sin klage tilbage før Miljø– og Fødevareklagenævnet har truffet afgørelse i sagen. Gebyret tilbagebetales dog ikke, hvis nævnet vurderer, at der er forhold, der taler imod at tilbagebetale gebyret – for eksempel hvis klagen trækkes tilbage meget sent, herunder efter at klager har haft et afgørelsesudkast i partshøring.

Ifølge § 90 i *Husdyrgodkendelsesloven* kan afgørelsen desuden prøves ved domstolene. Et eventuelt sagsanlæg skal anlægges inden seks måneder efter, at afgørelsen er offentliggjort.

Med venlig hilsen

Jesper Hahn-Pedersen

chef for Bygge- og Miljøafdelingen / Kristine Bollerup

miljømedarbejder

**Bilag:**

Baggrund for afgørelsen om miljøgodkendelse af husdyrbruget Frisbækvej 16, 8766 Nr. Snede, inkl. bilag

**Kopi af udkast til afgørelse inkl. bilag sendt til:**

**Ansøger:** Villy Bredvig, Frisbækvej 16, 8766 Nr. Snede

**Konsulent:** Mette Ibsen-From v/Sagro, [mif@sagro.dk](mailto:mif@sagro.dk)

**Kopi af afgørelsen inkl. bilag sendt til:**

Arbejderbevægelsens Erhvervsråd, Reventlowsgade 14, 1, 1651 København V – e-mail: [ae@ae.dk](mailto:ae@ae.dk)

Danmarks Naturfredningsforening, Masnedøgade 20, 2100 København Ø – e-mail: [dnikast-brande-sager@dn.dk](mailto:dn@dn.dk)

Danmarks Sportsfiskerforbund,

* Hovedkontor – e-mail: [post@sportsfiskerforbundet.dk](mailto:post@sportsfiskerforbundet.dk)
* Den centrale miljøafdeling, Worsaaesgade 1, 7100 Vejle – e-mail: [lbt@sportsfiskerforbundet.dk](mailto:lbt@sportsfiskerforbundet.dk)

Dansk Ornitologisk Forening, Vesterbrogade 140, 1620 København V – e-mail: [natur@dof.dk](mailto:natur@dof.dk)

Dansk Ornitologisk Forening, lokalafdeling – e-mail: [ikast-brande@dof.dk](mailto:ikast-brande@dof.dk)

Det Økologiske Råd, Blegdamsvej 4B, 2200 København N – e-mail: [husdyr@ecocouncil.dk](mailto:husdyr@ecocouncil.dk)

Ferskvandsfiskeriforeningen for Danmark v./ Formand Niels Barslund, Vormstrupvej 2, 7540 Haderup – e-mail: [nb@ferskvandsfiskeriforeningen.dk](mailto:nb@ferskvandsfiskeriforeningen.dk)

Forbrugerrådet, Fiolstræde 17, 1017 København K – e-mail: [fbr@fbr.dk](mailto:fbr@fbr.dk)

Styrelsen for Patientsikkerhed, Tilsyn og Rådgivning Nord, Falstersvej 10, 8940 Randers SV – e-mail: [senord@sst.dk](mailto:senord@sst.dk)

Konsulent: Mette Ibsen-From v/Sagro, [mif@sagro.dk](mailto:mif@sagro.dk)

# Baggrund for

# afgørelsen om miljøgodkendelse af

# husdyrbruget Frisbækvej 16, 8766 Nr. Snede

# 

# Indholdsfortegnelse:

[1. Indledning 13](#_Toc476821180)

[1.1. Ikke-teknisk resumé 13](#_Toc476821181)

[1.2. Ansøger, ejerforhold og konsulentoplysning 13](#_Toc476821182)

[1.3. Lovgivningsmæssig baggrund 14](#_Toc476821183)

[2. Vurdering af miljøpåvirkning fra anlægget 14](#_Toc476821184)

[2.1. Anlæggets beliggenhed 14](#_Toc476821185)

[2.2. Anlæggets indretning 16](#_Toc476821186)

[2.3. Besætningssammensætning og staldtype 16](#_Toc476821187)

[2.4. Husdyrgødningsproduktion og opbevaringsanlæg 19](#_Toc476821188)

[2.5. Ammoniakemission fra stald og gødningsopbevaringslager 20](#_Toc476821189)

[2.5.1. Ammoniak og natur 21](#_Toc476821190)

[2.6. Lugtgener fra produktionsanlægget 24](#_Toc476821191)

[2.7. Ressourceforbrug og øvrige miljøpåvirkninger fra produktionsanlægget 25](#_Toc476821192)

[2.7.1. Vandforbrug 25](#_Toc476821193)

[2.7.2. Afledning af vand 26](#_Toc476821194)

[2.7.2.1. Sanitært spildevand 26](#_Toc476821195)

[2.7.2.2. Spildevand fra rengøring 26](#_Toc476821196)

[2.7.2.3. Tagvand 26](#_Toc476821197)

[2.7.2.4. Befæstede arealer 27](#_Toc476821198)

[2.7.3. Energiforbrug 27](#_Toc476821199)

[2.7.4. Foderstoffer 27](#_Toc476821200)

[2.7.5. Kemikalier m.v. 27](#_Toc476821201)

[2.7.6. Affald 28](#_Toc476821202)

[2.7.7. Skadedyr 28](#_Toc476821203)

[2.7.8. Støv 28](#_Toc476821204)

[2.7.9. Støj 28](#_Toc476821205)

[2.7.10. Lys 29](#_Toc476821206)

[2.7.11. Transporter til og fra anlægget 29](#_Toc476821207)

[3. Anvendelse af bedste tilgængelige teknik – BAT 30](#_Toc476821208)

[3.1. BAT i forhold til management: 31](#_Toc476821209)

[3.2. BAT i forhold til foder: 32](#_Toc476821210)

[3.3. BAT i forhold til staldindretning: 32](#_Toc476821211)

[3.4. BAT i forhold til vand- og energiforbrug: 32](#_Toc476821212)

[3.5. BAT i forhold til opbevaring og behandling af husdyrgødning: 33](#_Toc476821213)

[4. Landskabelige og kulturhistoriske værdier 35](#_Toc476821214)

[4.1. Landskabelige værdier 35](#_Toc476821215)

[4.2. Kulturhistoriske værdier 36](#_Toc476821216)

[5. Bilagsfortegnelse 37](#_Toc476821217)

# 1. Indledning

## 1.1. Ikke-teknisk resumé

Ansøger Villy Bredvig, Frisbækvej 16, 8766 Nr. Snede, søger om at ændre den økologiske kvægbesætning fra 109 stk. småkalve (3,5-6 mdr.), 90 stk. opdræt (6-9 mdr.), 154 stk. opdræt (12-16 mdr.) og 84 stk. opdræt (16-22,5 mdr.) (jævnfør skift i dyretype 2013) **til** 403 kvier (3-16 mdr.) og 20 kvier (16-24 mdr.), svarende til en ændring i dyreenheder (DE) fra 173,38 DE til 157,38 DE.

Ændringen sker på Frisbækvej 16, 8766 Nr. Snede. Desuden ejes en anden ejendom Hovedgaden 37, 7362 Hampen. De to ejendomme vurderes som to selvstændige enheder.

Der søges om etablering af en ny kviestald. Al nybyggeri sker på Frisbækvej 16, 8766 Nr. Snede. Den nye stald bliver ca. 500 m2.

Ikast-Brande Kommune skal i henhold til blandt andet *Husdyrgodkendelsesloven* vurdere om den ansøgte ændring og fremtidige drift kan gennemføres uden væsentlige virkninger på miljøet. Det er vurderet, at ændringen kan gennemføres, hvorfor denne miljøgodkendelse meddeles. Godkendelsen beskriver kommunens grundlag og vurderinger samt de vilkår, som kommunen har stillet til ændringen og den fremtidige drift.

Bygninger med besætning samt anlæg til opbevaring af foder og husdyrgødning er vurderet i forhold til blandt andet:

* ammoniakfordampning, lugt, lys, støj og støv fra stalde og opbevaringsanlæg
* opbevaring og bortskaffelse af blandt andet affald og kemikalier
* forbrug af vand, energi og hjælpestoffer
* anvendelse af bedste tilgængelige teknik (BAT)
* landskab.

Miljøgodkendelsen af husdyrbruget, Frisbækvej 16, 8766 Nr. Snede, regulerer driften i otte år, hvorefter godkendelsen skal revurderes på baggrund af de erfaringer, der har været med driften, og den udvikling, der har været i metoder til reduktion af miljøpåvirkningen.

## 1.2. Ansøger, ejerforhold og konsulentoplysning

**Anlægget:**

Adresse: Frisbækvej 16, 8766 Nr. Snede

Ejendomsnummer: 7560001067

Matrikelnummer: 3D m.fl. Frisbæk, Nr. Snede

CVR-nummer: 74568718

CHR-nummer: 62464

P-nummer: 1002434406

**Anlæg på anden adresse:**

Adresse: Hovedgaden 37, 7362 Hampen

**Ansøger/ejer/driftsherre:**

Navn: Villy Bredvig

Adresse: Frisbækvej 16, 8766 Nr. Snede

Telefonnummer: 75775245

Mobilnummer: 22545680

E-mail: [dortevilly@bredvig.com](mailto:dortevilly@bredvig.com)

**Konsulent:**

Navn: SAGRO – Mette Ibsen-From

Adresse: John Tranums Vej 25

Telefonnummer: 76602192

E-mail: [mif@sagro.dk](mailto:mif@sagro.dk)

## 1.3. Lovgivningsmæssig baggrund

Når et husdyrbrug af den aktuelle type ønskes etableret, udvidet eller ændret op til 250 DE, skal anlægget med tilhørende udbringningsarealer til den producerede husdyrgødning vurderes i henhold til § 11 i *Husdyrgodkendelsesloven*. Denne miljøgodkendelse er således udarbejdet efter *Husdyrgodkendelsesloven*, hvori EU's VVM-direktiv[[10]](#footnote-10) og IE-direktiv[[11]](#footnote-11) er indarbejdet.

I miljøgodkendelsen er der redegjort for konsekvenserne af at ændre husdyrholdet på bedriften, og for påvirkningen af miljøet i bred forstand.

# 2. Vurdering af miljøpåvirkning fra anlægget

## 2.1. Anlæggets beliggenhed

Ejendommens eksisterende og planlagte produktionsanlæg ligger samlet på adressen Frisbækvej 16, 8766 Nr. Snede.

Det samlede produktionsanlæg ligger ca. 2,7 km NV for byzonen til Nr. Snede. Det samlede anlæg ligger ca. 1,5 km SV for nærmeste samlede bebyggelse, Gammel Hampen. Afstanden fra det nærmeste staldhjørne til nærmeste nabobeboelse er ca. 500 meter, nabobebyggelsen ligger V for anlægget.

**Faktaboks**

Jævnfør § 20 i *Husdyrgodkendelsesloven* skal kommunen sikre sig, at risikoen for forurening eller væsentlige gener for omgivelserne begrænses, hvis et anlæg ligger mindre end 300 meter fra:

- en beboelsesbygning på en ejendom uden landbrugspligt, der ligger i en samlet bebyggelse[[12]](#footnote-12) i landzone, og som har en anden ejer end driftsherren

- et eksisterende eller ifølge kommuneplanens rammedel fremtidigt byzone- eller sommerhusområde

- et område i landzone, der i lokalplan er udlagt til boligformål, blandet bolig og erhverv eller til offentlige formål med henblik på beboelse, institutioner, rekreative formål og lign.

Derudover gælder en række generelle afstandskrav - se tabel 1:

**Tabel 1.** Generelle afstandskrav - jævnfør §§ 6 og 8 i *Husdyrgodkendelsesloven* – samt aktuelle afstande fra husdyrproduktionsanlægget på Frisbækvej 16, 8766 Nr. Snede.

|  |  |  |
| --- | --- | --- |
|  | **Generelle afstandskrav, m** | **Aktuel afstand** |
| Ikke-almene vandforsyningsanlæg | 25 | 70 m |
| Almene vandforsyningsanlæg | 50 | > 50 m |
| Vandløb (herunder dræn) og søer | 15 (100[[13]](#footnote-13)) | 200 m |
| Offentlig vej og privat fællesvej | 15 | >15 m |
| Levnedsmiddelvirksomhed | 25 | > 25 m |
| Beboelse på samme ejendom | 15 | 15 m |
| Naboskel | 30 | 78 m |
| Eksisterende eller ifølge kommuneplanens rammedel fremtidigt byzone- eller sommerhusområde | 50 | 2,7 km |
| Område i landzone, der i lokalplan er udlagt til boligformål, blandet bolig og erhvervsformål eller til offentlige formål med henblik på beboelse, institutioner, rekreative formål og lign. | 50 | 1,8 km |
| Nabobeboelse, Frisbækvej 25, 8766 Nr. Snede | 50 | 500 m |

***Ikast-Brande Kommune konstaterer:***

* at det samlede produktionsanlæg vil ligge mere end 300 meter fra:

- en beboelsesbygning på en ejendom uden landbrugspligt, der ligger i en samlet bebyggelse i landzone, og som har en anden ejer end driftsherren

- et eksisterende eller ifølge kommuneplanens rammedel fremtidigt byzone- eller sommerhusområde

- et område i landzone, der i lokalplan er udlagt til boligformål, blandet bolig og erhverv eller til offentlige formål med henblik på beboelse, institutioner, rekreative formål og lignende


* at de generelle afstandskrav, som nævnt i tabel, 1 er overholdt

***Ikast-Brande Kommune vurderer:***

* at risikoen for forurening eller væsentlige gener for omgivelserne fra anlægget begrænses, når de til enhver tid gældende generelle miljøregler for den pågældende type husdyrbrug samt de supplerende vilkår for miljøgodkendelsen overholdes
* at overholdelsen af de generelle afstandskrav – i kombination med overholdelse af de til enhver tid gældende generelle miljøregler for den pågældende type husdyrbrug og af de opstillede vilkår for miljøgodkendelsen – vil sikre de pågældende vandforsyningsanlæg, vandløb m.m. samt boligområder m.v. tilstrækkeligt mod væsentlige gener eller forurening fra husdyrbrugets anlæg. Se desuden kommunens vurdering i afsnit 2.5. Ammoniakfordampning fra stald og gødningsopbevaringslager og 2.6. Lugtgener fra produktionsanlægget.

## 2.2. Anlæggets indretning

***Ansøgers oplysninger***



Det eksisterende byggeri på Frisbækvej 16, 8766 Nr. Snede forbliver stort set som i dag, en del af en eksisterende bygning inddrages til stald og der etableres en ny kviestald (bygning 7).

Det planlagte byggeri på husdyrbruget opføres nordvest for det eksisterende byggeri og indrettes i overensstemmelse med bestemmelserne i *Husdyrgødningsbekendtgørelsen* og i den generelle byggelovgivning i øvrigt.

En oversigt af anlæg m.m. fremgår af tabel 2 og 3.

**Tabel 2.** Oversigt over bygninger, Frisbækvej 16, 8766 Nr. Snede.

|  |  |  |  |  |
| --- | --- | --- | --- | --- |
| **Bygning nr. jf. kortudsnit** | **Anvendelse** | **Størrelse i m2** | **Gulvprofil** | **Antal dyr** |
| 1 | Opdræt | 1.050 | Dybstrøelse med kort ædeplads med fast gulv\* | 125 opdræt (3-16 mdr.) |
| 2 | Kalve | 130 | Dybstrøelse | Ingen i ansøgt drift |
| 3 | Opdræt | 1.175 | Dybstrøelse (hele arealet)  Dybstrøelse lang ædeplads med spalter (Uden skraber) | 20 opdræt (16-24 mdr.)  115 opdræt (3-16 mdr.) |
| 4 | Opdræt | 360 | Dybstrøelse med kort ædeplads med fast gulv | 40 opdræt (3-16 mdr.) |
| 5 | Halm | 565 | - | - |
| 7 | **Ny** stald | 500 | Dybstrøelse med kort ædeplads med fast gulv | 123 opdræt (3-16 mdr.) |
| 9 | Foderlade | 275 |  | - |
| 10 | Møddingsplads | 410 | - | - |
| 11 | Gylletank | - | - |  |
| 14 | Gastæt silo | - | - | - |
| 15 | Beboelse | - | - | - |

\* dette staldsystem kan ikke vælges for køer i IT-ansøgningssystemet, ved køer i nudriften er der derfor valgt dybstrøelse (hele arealet).

**Tabel 3.** Oversigt over opbevaringsanlæg og befæstede pladser der anvendes fremover, Frisbækvej 16, 8766 Nr. Snede

|  |  |  |  |  |  |
| --- | --- | --- | --- | --- | --- |
| **Anlæg** | **Byggeår** | **m2 /m3** | **Afløb til** | **Seneste 10 års beholderkontrol[[14]](#footnote-14)** | **Overdækning** |
| Gyllebeholder | ? | 650 | - |  | Ja |
| Møddingsplads | ? | 600 | Gyllebeholder på 650 m3 | - |  |

Dybstrøelse afsættes til biogas direkte fra stald. Det faste areal ved ædepladsen skrabes to gange dagligt og gødning herfra opbevares på møddingspladsen.

Ensilage opbevares i markstakke efter gældende regler.

## 2.3. Besætningssammensætning og staldtype

***Ansøgers oplysninger***

Besætningssammensætningen, fordelt på staldtype samt husdyrbrugets årlige produktion ved den nuværende og den ansøgte drift, fremgår af tabel 4.

**Tabel 4.** Besætningssammensætning, staldtype og årlig produktion i nudrift og ansøgt drift, Frisbækvej 16, 8766 Nr. Snede.

|  |  |  |  |  |  |  |  |
| --- | --- | --- | --- | --- | --- | --- | --- |
| **Husdyrtype, mdr./ vægtklasse** | **Stald- og gulvtype\*** | **2007** | | **Anmeldt 2013** | | **Ansøgt** | |
| **Antal** | **DE** | **Antal** | **DE** | **Antal** | **DE** |
| Malkekøer, tung race | Dybstrøelse med kort ædeplads med fast gulv | 108 | 151,85 | - | - | - | - |
| Malkekøer, tung race | Dybstrøelse med lang ædeplads med spalter (uden skraber) | 12 | 16,87 | - | - | - | - |
| Opdræt, tung race (6-9 mdr.) | Dybstrøelse med lang ædeplads med spalter (uden skraber) | - | - | 60 | 19,92 | - | - |
| Opdræt, tung race (27-28 mdr.) | Dybstrøelse med kort ædeplads med fast gulv | 5 | 3,42 | - | - | - | - |
| Opdræt, tung race (17-19 mdr.) | Dybstrøelse | 8 | 4,20 | - | - | - | - |
| Opdræt, tung race (12-16 mdr.) | Dybstrøelse med kort ædeplads med fast gulv | - | - | 154 | 67,18 | - | - |
| Opdræt, tung race (16-22,5 mdr.) | Dybstrøelse med kort ædeplads med fast gulv | - | - | 84 | 43,71 | - | - |
| Opdræt, tung race (6-9 mdr.) | Dybstrøelse | - | - | 30 | 9,96 | - | - |
| Småkalve, tung race (0-6 mdr.) | Dybstrøelse | 24 | 6,48 | - | - | - | - |
| Småkalve, tung race (3,5-6 mdr.) | Dybstrøelse | - | - | 109 | 32,61 | - | - |
| Opdræt (3-16 mdr.) | Dybstrøelse med kort ædeplads med fast gulv | - | - | - | - | 288 | 104,86 |
| Opdræt (3-16 mdr.) | Dybstrøelse med lang ædeplads med spalter (uden skraber) | - | - | - | - | 115 | 41,87 |
| Opdræt (16-24 mdr.) | Dybstrøelse (hele arealet) | - | - | - | - | 20 | 10,65 |
| **I alt** |  | - | 182,47 | - | **173,38** | **-** | **157,38** |

\* jævnfør ansøgningssystemet på [www.husdyrgodkendelse.dk](http://www.husdyrgodkendelse.dk)

Ejendommen drives økologisk, hvilket blandt andet stiller krav til, at dyrene skal på græs. Opdrættet er på græs ca. 6 måneder om året. Når kvierne bliver 15 – 16 måneder flyttes de til ejers anden ejendom, Hovedgaden 37, Hampen.

***Kommunen vurderer***

For et husdyrbrug kan der være en vis variation i den årlige produktion og i fordelingen af de enkelte dyretyper hen over året. Miljøpåvirkningen er forskellig fra dyretype til dyretype og fra staldtype til staldtype, hvorfor miljøvurderingen afhænger af dyresammensætning og fordeling på staldtype. Ikast-Brande Kommunes vurdering er foretaget ud fra en besætning med en årlig produktion, som angivet i tabel 4, på **maksimalt 157,4 DE** med den aktuelle beregningsmetode.

Det forudsættes, at den årlige produktion:

* ikke overstiger 157,4 DE[[15]](#footnote-15)
* sker jævnt fordelt over året.

## 2.4. Husdyrgødningsproduktion og opbevaringsanlæg


***Ansøgers oplysninger***

Den projekterede husdyrproduktion med de pågældende staldtyper giver ifølge beregningen i IT-ansøgningssystemet på [www.husdyrgodkendelse.dk](http://www.husdyrgodkendelse.dk) anledning til en samlet årlig husdyrgødningsproduktion med et indhold af kvælstof (N) og fosfor (P) på i alt ca.: 16.964 kg N og 2.297,3 kg P.

Husdyrbrugets opbevaringsanlæg og de enkelte anlægs kapacitet fremgår af tabel 3, og husdyrproduktionens tilførsel til anlæggene er opgjort i tabel 5:

**Tabel 5.** Tilførsel til opbevaringsanlæg, Frisbækvej 16, 8766 Nr. Snede.

|  |  |  |
| --- | --- | --- |
| **Tilførsel** | **m3 /år** | **Opbevaringskapacitet, mdr.** |
| Gylle | 235 | 19,65 |
| Dybstrøelse | 2.659 | 12 |
| Afløb fra møddingsplads | 164 | 19,65 |

Gødningsproduktionen (flydende) fra den ansøgte besætning på 157,38 DE er beregnet til 235 m³ årligt, inkl. drikkevandsspild og rengøringsvand. Desuden ledes afløb fra møddingspladsen til gyllebeholderen, så der i alt tilledes gyllebeholderne ca. 399 m3 årligt. Opbevaringskapaciteten for flydende husdyrgødning er på den baggrund beregnet til ca. 19,6 måneder.

Opbevaringskapaciteten på ejendommen er reelt større, da der i beregning af produceret gylle og dybstrøelse ikke er taget højde for at dyrene er på græs en del af året.

Der produceres i alt (1.564 tons =) 2.659 m3 dybstrøelse på ejendommen. Dette afsættes i fremtiden til biogasanlæg. Dybstrøelsen afhentes direkte fra stalden og transporteres til biogasanlægget.

To gange dagligt skrabes det faste areal ved foderbordet. Gødning herfra opbevares på møddingspladsen efter gældende regler. Møddingspladsen har afløb til gyllebeholderen på 650 m3.

***Kommunen vurderer***

Ifølge *Husdyrgødningsbekendtgørelsen* vil en opbevaringskapacitet svarende til mindst ni måneders produktion normalt være tilstrækkelig til, at udbringningen og gødningsanvendelsen kan ske i overensstemmelse med de generelle miljøregler. På den baggrund vurderes den opgivne ca. 19 måneders opbevaringskapacitet at være tilstrækkelig.

Ikast-Brande Kommune vurderer samlet set på baggrund af det oplyste:

* at opbevaring af husdyrbrugets husdyrgødning vil ske på en måde, som er i overensstemmelse med de generelle miljøregler
* at overholdelsen af de generelle miljøregler vil medvirke til at begrænse den mulige påvirkning af det omgivne miljø fra opbevaringsanlæggene.

## 2.5. Ammoniakemission fra stald og gødningsopbevaringslager

***Ansøgers oplysninger***

Da græsmarksafgrøder overstiger 25 % af totalrationen skal husdyrbruget opfylde det generelle reduktionskrav på 15 % med hensyn til ammoniakemission (fordampning) i forhold til det pågældende referencestaldsystem - jævnfør bilag 3 i *Husdyrgodkendelsesbekendtgørelsen*. Beregningen af reduktionskravet kan ses i fiktiv IT-ansøgning 98.385.

Det generelle ammoniak-reduktionskrav opfyldes blandt andet ved:

Direkte udbringning af 90 % af dybstrøelsen fra stald til biogasanlæg/mark.

Den samlede ammoniakemission i nudrift og ansøgt drift fra husdyrbruget, er beregnet med beregningsmodellen i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

Beregning af den samlede ammoniakemission set i forhold til den tilladte drift 8 år tilbage ses i IT-ansøgning 98.312.

Af tabel 6 fremgår størrelsen af den samlede ammoniakemission i nudrift og ansøgt drift fra stald og gødningsopbevaringslager, som den er beregnet med beregningsmodellen i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

**Tabel 6.** Ammoniakemission fra stald og gødningsopbevaringslager, omregnet til kg kvælstof (N) pr. år, ansøgt drift

|  |  |
| --- | --- |
| **Ammoniakemission** | **Kg kvælstof (N) pr. år** |
| Nudrift | ca. 1.114 kg N/år |
| Ansøgt drift | ca. 573 kg N/år |
| **Mer-emission, som følge af udvidelsen:** | **ca. -541 kg N/år** |

### 

### **2.5.1. Ammoniak og natur**

**Faktaboks**

Hovedparten af ammoniakdepositionen (kvælstofnedfald) fra et husdyrbrug vil - afhængigt af flere forhold - på et tidspunkt blive afsat i landskabet i større eller mindre afstand fra kilden. Størstedelen af den ammoniakdeposition, som direkte kan henføres til et husdyrbrug, vil formentlig ske i terrænet inden for ca. 1 kilometers afstand fra produktionsanlægget. Ammoniakdeposition er som regel til ugunst for opretholdelse af de naturtyper, der kun har brug for en begrænset næringsstofmængde for at kunne trives. Kommunen er forpligtiget til, at vurdere ammoniakdepositionen i forhold til omkringliggende natur.

I henhold til § 7 i *Husdyrgodkendelsesloven* er etablering, udvidelse og ændring af anlæg på husdyrbrug, der er eller derved bliver større end 15 dyreenheder, ikke tilladt, hvis stald eller gødningsopbevaringsanlæg ligger i en afstand på mindre end ti meter til, eller helt eller delvis inden for, nærmere bestemte ammoniakfølsomme naturtyper beliggende **inden for** internationale naturbeskyttelsesområder (Natura 2000-områder) eller nærmere bestemte ammoniakfølsomme naturtyper beliggende **uden for** internationale beskyttelsesområder.

Jævnfør *Husdyrgodkendelsesbekendtgørelsens* bilag 3, inddeles naturtyperne, omfattet af *Husdyrgodkendelseslovens* § 7 og § 27, i tre kategorier:

**Kategori 1-natur.** Naturområder beliggende **inden for** internationale naturbeskyttelsesområder, som indgår i udpegningsgrundlaget for området og er kortlagt af Naturstyrelsen.

**Kategori 2-natur.** Visse naturområder beliggende **uden for** internationale naturbeskyttelsesområder. Det drejer sig om naturtyperne: højmoser, lobeliesøer samt heder større end ti ha, som er omfattet af *Naturbeskyttelseslovens[[16]](#footnote-16)* § 3, og overdrev større end 2,5 ha, som er omfattet af *Naturbeskyttelseslovens* § 3.

**Kategori 3-natur.** Ammoniakfølsomme naturtyper, som ikke er omfattet af kategori 1- og 2-natur: heder, moser og overdrev, som er beskyttet efter *Naturbeskyttelseslovens* § 3, og ammoniakfølsomme skove, der er beliggende **uden for** de internationale naturbeskyttelsesområder.

Der er fastsat forskellige beskyttelseskrav i forhold til de forskellige naturkategorier. Den tilladte maksimale **total**deposition fra et husdyrbrug til kategori 1-natur er afhængig af antallet af husdyrbrug i nærheden (antallet af andre husdyrbrug i området er defineret efter nærmere regler om vurdering af kumulation). Hvis der ikke er andre husdyrbrug, må der fra husdyrbruget, der søger om en miljøgodkendelse, som hovedregel højst være en **total**deposition på 0,7 kg N pr. ha pr. år. Er der ét husdyrbrug udover husdyrbruget, der søger, falder den højst tilladelige **total**deposition til 0,4 kg N pr. ha pr. år, og endelig, hvis der er mere end ét husdyrbrug udover husdyrbruget der søger, må **total**depositionen fra husdyrbruget, der søger om en miljøgodkendelse, maksimalt være 0,2 kg N pr. ha pr år.

Den maksimale tilladte **total**deposition til kategori 2-natur er 1,0 kg N pr. ha pr. år, mens kommunen i forhold til kategori 3-natur efter nærmere kriterier skal foretage en konkret vurdering af, om der er tale om særlige regionale eller lokale naturinteresser og af, om der skal stilles krav til den maksimal **mer**deposition. Kravet må dog ikke være under en maksimal merdeposition på 1,0 kg N pr. ha pr. år.

Nærmeste kategori 1-natur er et overdrev, som ligger i Habitatområde nr. 49/Fuglebeskyttelsesområde nr. 34. Overdrevet ligger ca. 1,7 km nordøst for anlægget.

Følgende naturtyper og arter er på udpegningsgrundlaget:

2320 Revling-indlandsklit

2330 Græs-indlandsklit

4010 Våd hede

4030 Tør hede

5130 Enekrat

6230 Surt overdrev

6410 Tidvis våd eng

7110 Højmose

7120 Nedbrudt højmose

7140 Hængesæk

7150 Tørvelavning

7220 Kildevæld

7230 Rigkær

9120 Bøg på mor med krittorn

9130 Bøg på muld

9160 ege-blandskov

9190 Stilkege-krat

91D0 Skovbevokset tørvemose

91E0 Elle. og askeskov

2310 Visse-indlandsklit

3110 Lobeliesø

3150 Bæringsrig sø

3160 Brunvandet sø

3260 Vandløb

1096 Bæklampret

1166 Stor Vandsalamander

1318 Damflagermus

1355 Odder

1393 Blank seglmos

1528 Gul stenbræk

Udpegningsgrundlaget for F34 er:

Hvepsevåge, Stor hornugle, Isfugl, stortspætte, hedelærke og rødrygget tornskade.

Der er foretaget en beregning til grænsen på Natura 2000 området. Beregninger viser, at totaldepositionen efter projektets gennemførelse vil være 0,0 kg N pr. ha pr. år, hvorfor der ikke vil være nogen målbar effekt af udvidelsen på de naturtyper, som udgør habitatområdets udpegningsgrundlag.

Nærmeste kategori 2-natur er et overdrev, der lægger 2,5 km sydøst for ejendommen. Beregninger vise, at der er en totaldisposition til området på 0,0 kg N pr. ha pr. år.

Nærmeste kategori 3-natur er en mose, der ligger ca. 79 meter nord vest for den nye kviestald.

Beregninger i husdyrgodkendelse.dk viser, at der er et fald på 0,9 kg N pr. ha. Der er derfor ingen mer-deposition.

Nærmeste potentielle ammoniak følsomme skov ligger 250 meter nord for staldene. Depositionen på området er beregnet til at være faldende, og der er derfor ikke taget stilling til om skoven reelt er ammoniakfølsom.

Naturområderne fremgår af kortbilag C og D.

***Kommunens samlede vurdering i forhold til ammoniakemission fra anlægget***

Det generelle ammoniakreduktionskrav, som fremgår af *Husdyrgodkendelsesbekendtgørelsen (bilag 3)*, er ifølge ansøgningen med de tilhørende beregninger overholdt.

**Faktaboks**

Overholdelsen af det generelle ammoniakreduktionskrav og det generelle beskyttelsesniveau beskytter - ifølge intentionerne bag *Husdyrgodkendelsesloven* – som udgangspunkt de kvælstoffølsomme naturtyper tilstrækkeligt mod kvælstofpåvirkning fra husdyrbrugs produktionsanlæg.

Ikast-Brande Kommune vurderer i det konkrete tilfælde, og på baggrund af de beregninger, der er foretaget, at tålegrænserne ikke overskrides, og at de naturarealer, som ligger i nærområdet omkring produktionsanlægget, ikke er så kvælstoffølsomme, at der helt undtagelsesvist skal stilles yderligere vilkår for at beskytte de pågældende naturområder tilstrækkeligt mod kvælstofpåvirkning fra produktionsanlægget.

Kravet til ammoniakdeposition fra stald og lager skal ikke, i det konkrete tilfælde, skærpes af hensyn til den kumulative effekt fra andre husdyrbrug.

Den reelle ammoniakdeposition fra husdyrbrugets anlæg vil afhænge af flere forhold, men ammoniakdepositionen vil især kunne minimeres ved grundig og hyppig rengøring af de overflader, som husdyrgødningen afsættes på i staldene. Kommunen vurderer samlet set på baggrund af det oplyste:

* at husdyrbruget – ved overholdelse af de til enhver tid gældende generelle miljøregler og af de øvrige opstillede vilkår for miljøgodkendelsen – drives således, at påvirkningen på omgivelserne med luftbåret kvælstof fra produktionsanlægget minimeres
* at ammoniakemissionen (fordampningen) fra produktionsanlægget i sig selv ikke vil medføre en væsentlig påvirkning af de omkringliggende naturområder.

## 2.6. Lugtgener fra produktionsanlægget

***Ansøgers oplysninger***

Den primære kilde til lugt fra husdyrbrugets anlæg er fra staldene og fodret. Staldene er naturligt ventilerede og afhængigt af vejrforholdene kan der forekomme lugtgener fra staldene. Der kan endvidere være en vis lugtafgivelse i forbindelse med håndteringen af ensilage, der primært sker i forbindelse med blandingen af foder, som foretages dagligt om formiddagen.

Tabel 7 viser de beregnede geneafstande med hensyn til lugt fra staldene efter projektets gennemførelse, som er fremkommet ved brug af de beregningsmodeller, der indgår i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

**Tabel 7.** Lugtgeneafstande fra staldene efter projektets gennemførelse

|  |  |  |
| --- | --- | --- |
| Områdetype | Lugtgeneafstand, ansøgt drift, m | Faktisk afstand fra staldanlægget |
| Byzone | 0\* | ca. 2,7 km |
| Samlet bebyggelse | 0\* | ca. 1,6 km |
| Enkeltbolig[[17]](#footnote-17) | 0\* | ca. 500 meter |

\* Geneafstanden kunne ikke beregnes da samlet antal dyr falder under spredningskurven.

***Kommunen vurderer***

**Faktaboks**

I *Husdyrgodkendelsesbekendtgørelsen (bilag 3)* er der fastsat en række lugtgenekriterier i forhold til de tre områdetyper: byzone, samlet bebyggelse og enkeltbolig på henholdsvis 5, 7 og 15 OUE[[18]](#footnote-18) pr. m3 luft. Lugtgenekriterierne kan betragtes som den maksimale, miljømæssigt acceptable lugtgenebelastning fra en given kilde ved den pågældende områdetype. Ved lugtgeneafstand forstås den beregnede mindste afstand fra staldanlægget til det pågældende område, hvor de i lovgivningen fastsatte lugtgenekriterier med hensyn til de tre forskellige områdetyper netop er opfyldt. Lugtgenekriterierne er overholdt, hvis de fastsatte lugtgenegrænser på henholdsvis 5, 7 og 15 OUE pr.m3 luft ikke overskrides i mere end en procent af tiden – svarende til ca. syv timer i alt om måneden.

Lugtgeneafstandene forøges efter nærmere regler, hvis der inden for 300 meter fra den del af byzone og den pågældende beboelse i samlet bebyggelse, der ligger nærmest det pågældende staldanlæg, er andre husdyrbrug med mere end 75 dyreenheder. Tilsvarende forøges lugtgeneafstanden, hvis der er andre sådanne husdyrbrug inden for 100 meter fra enkeltbolig uden landbrugspligt. Dette sker for at indregne effekten (den kumulative effekt) af den mulige lugtpåvirkning som andre husdyrbrug i området måtte give anledning til.

Lugtgeneafstandene formindskes efter nærmere regler, hvis staldanlægget ligger nord for den pågældende områdetype. Dette begrundes med, at den hyppigste vindretning i Danmark er vestlig og sydvestlig, og at nordenvind typisk forekommer i vinterhalvåret, hvor de relativt lave temperaturer, som regel medvirker til at dæmpe lugtafgivelsen.

Ifølge beregningen er de lugtgenekriterier, som fremgår af *Husdyrgodkendelsesbekendtgørelsen (bilag 3)* – i forhold til de tre områdetyper - ifølge husdyrgodkendelse.dk overholdt i det konkrete tilfælde. Lugtgeneafstandene har ikke skullet forøges af hensyn til vurdering af den kumulative effekt fra andre husdyrbrug.

Ud over de mulige lugtgener fra staldanlægget kan der forekomme lugtgener i forbindelse med omrøring af gyllebeholderne og øvrig gylle- og møghåndtering. Gylleomrøring og øvrig gylle- og møg håndtering sker primært i forbindelse med udbringningen, der hovedsageligt sker om foråret.

Den reelle lugtpåvirkning fra husdyrbrugets anlæg vil afhænge af flere forhold. Lugtpåvirkningen vil dog generelt kunne minimeres ved grundig og hyppig rengøring af de overflader, som husdyrgødning og foderrester afsættes på samt ved minimering af det tidsrum, som gylleomrøring og gylleudbringning foretages i. Ikast-Brande Kommune vurderer samlet set på baggrund af det oplyste:

* at projektets gennemførelse ikke vil medføre væsentlige, forøgede lugtgener fra produktionsanlægget
* at de væsentligste lugtgener fra produktionsanlægget vil ske i forbindelse med gyllehåndtering, mens lugtgenerne vil være mere begrænsede fra staldene generelt og mindre væsentlige fra ensilagehåndteringen
* at husdyrbruget – ved overholdelse af de til enhver tid gældende generelle miljøregler drives således, at lugtpåvirkningen på omgivelserne fra produktionsanlægget minimeres, og så de i lovgivningen fastsatte lugtgenekriterier overholdes, og lugtgenegrænserne dermed ikke overskrides i mere end en procent af tiden.

## 2.7. Ressourceforbrug og øvrige miljøpåvirkninger fra produktionsanlægget

### **2.7.1. Vandforbrug**

***Ansøgers oplysninger***

Drikkevand til stuehus og stalde kommer fra Nr. Snede Vandværk. Husdyrbrugets vandindvindingsanlæg samt forbrug fremgår af tabel 8.

**Tabel 8.** Husdyrbrugets vandindvindingsanlæg og forbrug, Frisbækvej 16, 8766 Nr. Snede

|  |  |  |  |  |
| --- | --- | --- | --- | --- |
| **Boring/vandværk** | **Anlægsnr.** | **Forbrug - nudrift,** m3 | **Forbrug - ansøgt,** m3 | **Ændring, %** |
| Husholdning, | Vandværk | 100 | 100 | - |
| Staldanlæg | Vandværk | 3.000 | 3.000 | - |
| Markvanding 1 ved Frisbækvej 16, 8766 Nr. Snede | 96.1573/625-40-0268-0 | 27.000 | 27.000 | 0 |

***Kommunen bemærker***

Det fremgår af tabel 8, at vandforbruget på ejendommen forventes at forblive det samme i ansøgt drift som i nudrift. Ikast-Brande Kommune antager, at vandspild/forbrug i videst mulig omfang vil blive imødegået, og at der ikke vil forekomme et overforbrug af vand på ejendommen.

### **2.7.2. Afledning af vand**

### **2.7.2.1. Sanitært spildevand**

***Ansøgers oplysninger***

Det sanitære spildevand fra produktionen afledes til godkendt anlæg med trixtank og derfra videre til nedsivning.

### **2.7.2.2. Spildevand fra rengøring**


***Ansøgers oplysninger***

Spildevand fra rengøring i stald ledes til gyllebeholder.

Maskiner vaskes på møddingspladsen, hvorfra vandet ledes til gyllebeholderen.

### **2.7.2.3. Tagvand**

***Ansøgers oplysninger***



Tagvand ledes via en lukket ledning til mosen nord for ejendommen. På ovenstående kort, kan ses både de eksisterende og nye tagvandsledninger.

### **2.7.2.4. Befæstede arealer**

***Ansøgers oplysninger***

Vand fra befæstede arealer, ledes via en lukket ledning til en eng og mose nord for ejendommen.

***Kommunens samlede vurdering vedrørende afledning af vand***

Ikast-Brande Kommune vurderer på baggrund af det oplyste, at der skal meddeles en udledningstilladelse. Der skal ansøges gennem Byg&Miljø. Ansøgningen skal indeholde hvor mange m² tag der udledes til eksisterende ledninger. Der skal medsendes en tegning.

I forhold til naturområdet vurderer Ikast-Brande Kommune, at da taget fra kalvebokserne udgør 500m2. at der tale om en begrænset øget vandmængde, set i forhold til den eksisterende tagvandsflade i dag.  
Den øgede vandmængde kan derfor accepteres.

### **2.7.3. Energiforbrug**

***Ansøgers oplysninger***

Der forventes ikke ændringer i el- og dieselforbrug som følge af det ansøgte projekt.

Husdyrbrugets energiforbrug i nudrift og ansøgt drift fremgår af tabel 9. Udover det nedenfor oplyste energiforbrug vil der være energiforbrug i forbindelse med vanding af markerne, dette vil variere fra år til år.

**Tabel 9.** Husdyrbrugets energiforbrug i nudrift og ansøgt drift, Frisbækvej 16, 8766 Nr. Snede

|  |  |  |  |
| --- | --- | --- | --- |
| **Ressource** | **Forbrug – nudrift** | **Forbrug - ansøgt** | **Ændring, %** |
| Elforbrug, kWh | 30.000 | 30.000 | 0 |
| Dieselolie, l | 24.000 | 24.000 | 0 |

***Kommunen bemærker***

Som det fremgår af tabel 9, vil forbruget ikke ændres. Energiforbruget bør løbende følges, og forbruget bør af flere årsager til stadighed søges minimeret. Det vil være i ejers interesse at minimere driftsomkostningerne med hensyn til forbrug af energi, hvorfor Ikast-Brande Kommune antager, at der ikke vil blive forbrugt mere energi end nødvendigt på ejendommen.

### **2.7.4. Foderstoffer**

***Ansøgers oplysninger***

Grovfoderet vil blive opbevaret i markstakke. Desuden vil der være foder i en gastæt silo samt foderlade. Halm opbevares i bygning 5 (ca. 300-400 bigballer).

***Kommunen vurderer***

Ikast-Brande Kommune vurderer, at foderopbevaringen vil ske uden væsentlige miljømæssige gener.

### **2.7.5. Kemikalier m.v.**

***Ansøgers oplysninger***

Ejendommen drives økologisk og der vil derfor ikke være sprøjtemidler på ejendommen.

### **2.7.6. Affald**

***Ansøgers oplysninger***

Døde dyr opbevares ved bygning 4 og 9. Olieaffald kommer til oliegenbrug, mens spidse og skarpe genstande kommer på den kommunale genbrugsplads. Det resterende affald kommer i container, og der er aftalt tømning med Marius Pedersen.

***Kommunen vurderer***

Ikast-Brande Kommune vurderer, at bortskaffelse af døde dyr sker på en miljømæssig forsvarlig måde, når de til enhver tid gældende generelle regler overholdes, og at bortskaffelse af øvrigt affald sker miljømæssigt forsvarligt, når Ikast-Brande Kommunes til enhver tid gældende *Regulativ for erhvervsaffald[[19]](#footnote-19)* efterleves.

### **2.7.7. Skadedyr**

***Ansøgers oplysninger***

Der er generel opmærksomhed på problemer med fluer og rotter på ejendommen. Fluer bekæmpes ved jævnlig udmugning og generel god hygiejne i staldene. Rottebekæmpelse sker via den kommunale ordning.

Der er i dag ingen problemer med skadedyr på ejendommen.

***Kommunen vurderer***

Ikast-Brande Kommune vurderer på baggrund af det oplyste, at der efter projektets gennemførelse ikke vil ske en væsentlig opformering af fluer og skadedyr på husdyrbruget, og at ejendommens skadedyrsbekæmpelse er tilfredsstillende. Der henvises i øvrigt til vilkår 3.1.

### **2.7.8. Støv**

***Ansøgers oplysninger***

De primære kilder til støv på ejendommen er kørsel med maskiner og levering af foder.

***Kommunen vurderer***

Ikast-Brande Kommune vurderer, at eventuel støvafgivelse fra produktionsanlægget ikke vil medføre væsentlige gener ved nabobeboelser og uden for bedriftens arealer i øvrigt.

### **2.7.9. Støj**

***Ansøgers oplysninger***

De primære kilder til støj fra ejendommen vil være fra foderblanding og kørsel med maskiner.

Foderblanding foregår i dagtimerne og sker hver dag. Kørsel med maskiner er meget sæsonafhængigt, men som hovedregel forsøges arbejdet lagt indenfor 6-18 på hverdage.

***Kommunen vurderer***

Ikast-Brande Kommune vurderer, at støjafgivelsen fra husdyrbrugets produktionsanlæg generelt vil være lavt. Ikast-Brande Kommune vurderer, at støjen fra produktionsanlægget med tilknyttede aktiviteter generelt ikke vil give anledning til væsentlige støjgener ved de omkringliggende nabobeboelser. Såfremt der indkommer velbegrundede klager over støj fra produktionsanlægget med tilknyttede aktiviteter, og kommunen vurderer, at der er tale om væsentlige støjgener, skal der indsendes dokumentation for, hvorvidt de specifikke krav, som fremgår af vilkår 4.1., er overholdt.

### **2.7.10. Lys**

***Ansøgers oplysninger***

Der er ingen udendørs belysning. Staldene vil om natten være med nedsat belysning.

***Kommunen vurderer***

Ikast-Brande Kommune vurderer på baggrund af det oplyste, at anvendelsen af lys i forbindelse med husdyrbrugets produktionsanlæg ikke vil være til væsentlig gene for nabobeboelser og omgivelserne i øvrigt.

### **2.7.11. Transporter til og fra anlægget**

***Ansøgers oplysninger***

I nedenstående tabel, kan ses det forventede antal transporter før og efter udvidelsen.

**Tabel 10.** Samlet oversigt over det årlige antal transporter samt transporttyper, Frisbækvej 16, 8766

|  |  |  |  |
| --- | --- | --- | --- |
| **Transporttype** | **Antal transporter,**  **nudrift (2013)** | **Antal transporter,**  **ansøgt drift** | **Forskel i antal transporter** |
| Husdyrgødning, gylle med gyllevogn | 15 | 20 | +5 |
| Husdyrgødning med lastbil | 20 | 50 | +30 |
| Kørsel med dybstrøelse | 60 | 5 | -55 |
| Foder, kraftfoder | 3 | 3 | - |
| Foder, grovfoder | 140 | 140 | - |
| Dieselolie | 7 | 7 | - |
| Husdyr til og fra ejendom | 50 | 50 | - |
| Døde dyr | 26 | 26 | - |
| Affald | 13 | 13 | - |
| **I alt:** | **334** | **314** | **-20** |

Det samlede antal transporter til og fra produktionsanlægget forventes at falde (set i forhold til nudrift anmeldt 2013) i forbindelse med projektets gennemførelse.

***Kommunen vurderer***

Ikast-Brande Kommune vurderer på baggrund af det oplyste, at transporterne til og fra husdyrbrugets produktionsanlæg ikke vil være til væsentlig gene for nabobeboelser og omgivelserne i øvrigt, når de til enhver tid gældende generelle regler og de supplerende vilkår for miljøgodkendelsen overholdes.

# 3. Anvendelse af bedste tilgængelige teknik – BAT

**Faktaboks**

Et husdyrbrug bør til stadighed søge at begrænse forureningen ved at indføre og gøre brug af den bedste tilgængelige teknik – kaldet BAT - til at nedbringe eventuelle miljøpåvirkninger og gener fra stalde, husdyrgødningsopbevaringsanlæg m.m. Teknologier til begrænsning af ammoniakemission og lugtpåvirkning m.v. samt til bedre udnyttelse af næringsstofferne i husdyrgødningen er i stadig udvikling.

For de virksomhedstyper, der er omfattet af den europæiske godkendelsesordning om industrielle emissioner (integreret forebyggelse og bekæmpelse af forurening) i IE-direktivet, udsender EU-kommissionen såkaldte BREF-dokumenter[[20]](#footnote-20) (”BAT reference documents”), som fastlægger, hvad der må betragtes som den bedste tilgængelige teknik inden for de industrielle brancher, som IE-direktivet omfatter. I IE-direktivet er BAT defineret som: Det mest effektive og avancerede trin i udviklingen af aktiviteter og driftsmetoder, som er udtryk for en given tekniks praktiske egnethed som grundlag for emissionsgrænseværdier og andre godkendelsesvilkår med henblik på at forhindre eller, hvor dette ikke er muligt, begrænse emissionerne og indvirkningen på miljøet som helhed.

Oplysningskravet vedrørende BAT i forbindelse med ansøgninger om miljøgodkendelse af husdyrbrug er som udgangspunkt en redegørelse og dokumentation for, i hvilket omfang det valgte projekt bygger på anvendelse af den mindst forurenende og ressourceforbrugende teknik vedrørende blandt andet råvarer, energi, vand og andre hjælpestoffer, produktionsanlæg, processer og affaldsfrembringelse. Redegørelsen skal indeholde et resumé af de væsentligste af de eventuelle alternativer, som ansøger har undersøgt samt oplysninger om anvendelse af bedste tilgængelige teknik til reduktion af ammoniak-emission og udvaskning af nitrat, samt oplysninger om hvordan et eventuelt fosforoverskud og udledning af fosfor nedbringes. En BAT-redegørelse vil som hovedregel typisk indeholde punkterne: management (godt landmandskab), og anvendelse af BAT inden for områderne foder, staldindretning, vand- og energiforbrug, opbevaring og behandling af husdyrgødning og udbringning. Redegørelsen skal for svine- og fjerkræbrug omhandle de teknologier, der er beskrevet i EU-kommissionens BREF-dokument om intensivt hold af svin og fjerkræ.

Miljøstyrelsen har udarbejdet Teknologiblade[[21]](#footnote-21), hvori dokumenteret teknik er beskrevet, og hvori der er redegjort for, hvor store reduktioner der kan forventes opnået ved brug af den pågældende teknik, samt hvor store mer-udgifterne eventuelt vil være.

Miljøstyrelsen har derudover for hovedparten af de gængse husdyrproduktionsgrene formuleret vejledende BAT-standardvilkår, der beskriver en emissionsgrænseværdi for eksempelvis ammoniak eller fosfor som udtryk for en given husdyrproduktions opnåelige BAT-niveau. BAT-niveauet kan opnås ved brug af de dokumenterede teknikker, som er beskrevet i de nævnte Teknologiblade.

Husdyrbruget på Frisbækvej 16, 8766 Nr. Snede, er ikke omfattet af IE-direktivet.

***Ansøgers oplysninger***

## 3.1. BAT i forhold til management:

***Ansøgers BAT-redegørelse***

Godt landmandskab er en vigtig del af BAT. Selv om det er svært direkte at kvantificere miljøfordele, er det tydeligt, at ansvarsbevidst driftsledelse bidrager til en forbedret miljøpræstation for en bedrift med intensiv produktion. I henhold til BREF-dokumentet er det BAT, at identificere og implementere uddannelses- og træningsprogrammer for bedriftspersonale, at føre journal over vand- og energiforbrug, mængde af husdyrfoder, opstået spild og spredning af uorganisk gødning og husdyrgødning på markerne, at have en nødfremgangsmåde til at håndtere ikke planlagte emissioner og hændelser, at iværksætte et reparations- og vedligeholdelsesprogram for at sikre, at bygninger og udstyr er i driftsklar stand, samt at faciliteterne holdes rene, at planlægge aktiviteter på anlægget korrekt, såsom levering af materialer og fjernelse af produkter og spild, samt at planlægge gødskning af markerne korrekt.

Husdyrbruget Frisbækvej 16, 8766 Nr. Snede opfylder BAT-kravet i forhold til management ved at:

* Bedriftens medarbejdere uddannes løbende gennem kurser og efteruddannelse.
* Medarbejdere er orienteret om, at ejendommen er miljøgodkendt, og hvilket ansvar der dermed følger.
* I bedriftens driftsregnskab registreres forbrug af vand, energi og indkøbt foder.
* Rengøring i og omkring siloer og bygninger foretages jævnligt med henblik på at minimere risikoen for lugt og for at der ikke skal opstå uhygiejniske forhold.
* I forbindelse med indretningen af produktionsanlægget er der fokus på, at indretningen tager hensyn til en rationel drift, af hensyn til ressource forbruget i driften og af hensyn til de daglige arbejdsgange.
* Sigtet med anlægget er, at der ud fra et proportionalitetssynspunkt er fokus på hvilke staldsystemer, der er bedst anvendelig i relation til miljø, arbejdsforbrug og dyrevelfærd for at fremtidssikre virksomheden.

Der stræbes efter at leve op til målene for godt landmandskab. Dette betyder blandt andet:

* At hjælpestoffer som gødning, medicin og energi bruges under hensyntagen til miljø og sundhed.
* At brugen af næringsstoffer optimeres på ejendomsniveau under hensyntagen til afgrødernes behov og det økonomiske afkast.
* At der sikres en høj udnyttelse af næringsstoffer ved udarbejdelse af mark- og gødningsplaner. Herved sikres, at tildeling af husdyrgødning sker ud fra afgrødernes behov og næringsstofnorm på den enkelte mark, således der sker mindst muligt tab til det omgivende miljø. Endvidere laves der en årlig opgørelse i form af gødningsregnskaber over at forbruget gødning ikke er større end normerne foreskriver.
* At der er fokus på at nye stalde og produktionssystemer indrettes så lugt og fordampning af ammoniak begrænses ud fra de tekniske og økonomiske muligheder og under hensyntagen til dyrenes fysiologiske og adfærdsmæssige behov.

## 3.2. BAT i forhold til foder:

***Ansøgers BAT-redegørelse***

I henhold til BREF-dokumentet er det BAT, at sikre effektiv fodring gennem sammensætning af foderet, og løbende kontrol, så det stemmer overens med dyrenes behov.

Husdyrbruget Frisbækvej 16, 8766 Nr. Snede opfylder BAT-kravet i forhold til foder ved at:

* Foderproduktion og indkøb af foder sker på grundlag af foderplanlægning.
* Der tages analyser af grovfoder, og foderplanen afpasses grovfoderets sammensætning og kvalitet.
* Der udarbejdes foderplaner i samarbejde med konsulent og med anvendelse af nyeste viden inden for kvægfodring. Herved optimeres fodringen så unødigt forbrug af råvarer undgås.

Fravalg:

* Der foretages ikke fodertilpasning, idet denne teknologi udelukkende er relevant i forhold til køer (der er kun opdræt på ejendommen).

## 3.3. BAT i forhold til staldindretning:

***Ansøgers BAT-redegørelse***

Husdyrbruget på Frisbækvej 16, 8766 Nr. Snede opfylder BAT-kravet i forhold til staldindretning ved at:

* 90 % dybstrøelse køres direkte fra stald til biogasanlæg (eller nedbringes på markerne). Der er regnet med 90 % da det faste areal ved foderbordet skrabes to gange dagligt og dybstrøelse herfra opbevares på møddingspladsen.
* Dyrene er udegående imellem 6 mdr. pr år.

Vejledende emissionsgrænseværdier:

Emissionsgrænseværdien er ifølge husdyrgodkendelse.dk beregnet til 558,83 kg N pr. år. Det faktisk samlede ammoniak tab er beregnet til 573,36 KgN/år. Det vil sige, at BAT ikke er overholdt, men overskredet med 14,53 kg N pr. år. Da der er tale om en mindre overskridelse af BAT-kravet, vurderer Ikast-Brande Kommune, at ejendommen lever op til BAT.

Der er ikke fosfor BAT-krav for den pågældende dyretype.

## 3.4. BAT i forhold til vand- og energiforbrug:

***Ansøgers BAT-redegørelse***

Vandforbrug

I henhold til BREF-dokumentet, er det, til aktiviteter, hvor der bruges vand, BAT at reducere vandforbruget ved at udføre alt det følgende: rengøring af stald og udstyr med højtryksrenser efter hver produktionscyklus eller hver batch (det er vigtigt at finde en balance mellem rengøring og brug af så lidt vand som muligt), udførelse af regelmæssig kalibrering af drikkevandsanlægget for at undgå spild, registrering af vandbrug gennem måling af forbrug og detektering og reparation af lækager.

Husdyrbruget Frisbækvej 16, 8766 Nr. Snede opfylder BAT-kravet i forhold til vandforbrug ved at:

* Vandforbruget registreres årligt.
* Evt. lækager identificeres og repareres hurtigst muligt.
* Bedriftens drikkevandsinstallationer rengøres og efterses jævnligt med henblik på at undgå spild.
* Der til kvæg anvendes drikkekar, som er udformet og placeret, så unødig vandspild undgås.

Energiforbrug

BAT i forhold til energi afhænger af dyretype; men for alle typer gælder det, at det er BAT at reducere elforbruget. Det kan for eksempel ske ved at anvende lavenergibelysning, optimere udformningen af ventilationssystemet i hver stald for at tilvejebringe god temperaturkontrol samt opnå minimumsventilation og undgå modstand i ventilationssystemerne gennem hyppigt eftersyn og rengøring af luftkanaler og faner.

Husdyrbruget på Frisbækvej 16, 8766 Nr. Snede opfylder BAT-kravet i forhold til energiforbrug ved at:

* Elforbruget registreres månedligt. Dette giver fokus på forbruget, og mulighed for at reducere det.
* Logistikken i forbindelse med afhentning af foder til blandeanlæg, er indrettet så afstanden giver færrest muligt driftstimer, hvilket minimerer energiforbruget.
* Der anvendes dagslysstyrret lys i stalden, hvilket betyder, at lysstyrken i stalden reguleres i forhold til dagslyset.
* Der er ikke udendørs belysning.
* Staldene er med naturlig ventilation og der er derfor ikke energiforbrug til dette.
* Der anvendes ikke energi til opvarmning i stalde.

## 3.5. BAT i forhold til opbevaring og behandling af husdyrgødning:

***Ansøgers BAT-redegørelse***

I forhold til lagring af gylle i en beton- eller stålbeholder, er det i henhold til BREF-dokumentet BAT, at bruge en stabil beholder, der kan modstå mekaniske, termiske samt kemiske påvirkninger, at beholderens bund og vægge er tætte og beskyttede mod tæring, at lageret tømmes regelmæssigt af hensyn til eftersyn og vedligeholdelse, fortrinsvis hvert år, at der bruges dobbelte ventiler til alle ventiludgange fra lageret og at gyllen kun røres lige før tømning af beholderen ved for eksempel tilførsel på marken. Der ud over er det BAT, at dække gyllebeholderne ved fast låg, tag eller en teltstruktur, eller ved hjælp af flydelag.

Husdyrbruget Frisbækvej 16, 8766 Nr. Snede opfylder BAT-kravet i forhold til opbevaring og behandling af husdyrgødning ved at:

* Dybstrøelse opbevares i stald eller på møddingsplads med opsamling af vand til gyllebeholderen. Dette minimerer udvaskningen af nitrat.
* Flydende husdyrgødning opbevares i tæt gyllebeholder og udbringes på markerne ud fra afgrødens behov på den enkelte mark. Herved optimeres optagelsen af næringsstoffer og udvaskningen af nitrat samt udledningen af fosfor minimeres.
* Gyllebeholderen er overdækket med betonlåg.
* Årligt efterses tæthed af overjordisk del og kabler på gyllebeholderen for intakt beskyttelse og eventuelle brud. Ved skader kontaktes leverandøren.
* Beholderen tømmes ca. en gang årligt for indvendig inspektion. Inspektionen foretages stående uden for beholderen.
* Gyllen omrøres kun forud for udkørsel af gylle.
* Gyllebeholderen er tilmeldt de lovpligtige eftersyn, hvilket betyder, at beholderen hvert 10. år bliver kontrolleret af autoriseret kontrollant for, om tanken opfylder krav til holdbarhed, tæthed og styrke.

***Kommunens samlede BAT-vurdering i forhold til anlægget***

Ikast-Brande Kommune skal i henhold til *Husdyrgodkendelsesbekendtgørelsen* ved fastlæggelsen af den bedste tilgængelige teknik i forbindelse med miljøgodkendelser af husdyrbrug anvende Miljøstyrelsens BAT-standardvilkår og tage særligt hensyn til følgende kriterier:

1. Anvendelse af teknologi, der resulterer i mindst muligt affald
2. Anvendelse af mindre farlige stoffer
3. Fremme af teknikker til nyttiggørelse og genanvendelse af stoffer, der produceres og forbruges i processen, og affald, hvor det er hensigtsmæssigt
4. Sammenlignelige processer, indretninger eller driftsmetoder, som er gennemprøvet med et tilfredsstillende resultat i industriel målestok
5. Teknologiske fremskridt og udviklingen i den videnskabelige viden
6. De pågældende emissioners art, virkninger og omfang
7. Datoerne for nye eller bestående anlægs ibrugtagning
8. Den tid, der er nødvendig for indførelse af den bedste tilgængelige teknik
9. Forbruget og arten af råstoffer, herunder vand, der forbruges i processen, og energieffektiviteten
10. Behovet for at forhindre eller begrænse emissionernes samlede påvirkning af miljøet til et minimum
11. Behovet for at forhindre uheld og begrænse følgerne heraf for miljøet
12. Informationer, som offentliggøres af offentlige internationale organisationer, herunder BAT-referencedokumenter, i det omfang disse er relevante for den pågældende type af husdyrbrug.

Den bedste tilgængelige teknik skal sikre en beskyttelse af miljøet, der svarer til niveauerne i både BAT-standardvilkårene og BAT-konklusionerne eller konklusionerne i et eksisterende BAT-referencedokument.

Ikast-Brande Kommune fastsætter i forbindelse med miljøgodkendelser emissionsgrænseværdier før eller i det punkt, hvor emissionerne udledes fra husdyrbruget, og inden eventuel fortynding. Ikast-Brande Kommune kan supplere eller erstatte emissionsgrænseværdierne med tilsvarende parametre eller tekniske foranstaltninger med tilsvarende funktion og miljøbeskyttelse. Ikast-Brande Kommune fastsætter emissionsgrænseværdierne, de tilsvarende parametre og tekniske foranstaltninger på grundlag af den bedste tilgængelige teknik uden, at der foreskrives anvendelse af en bestemt teknik eller teknologi.

Ikast-Brande Kommune vurderer, at husdyrbruget anvender den bedste tilgængelige teknik, som denne er udtrykt ved den maksimale ammoniakudledning i kraft af Miljøstyrelsens vejledende emissionsgrænseværdier, Miljø- og fødevareklagenævnets praksis og gældende *Husdyrgodkendelsesbekendtgørelse*. Emissionsgrænseværdien for den fastlagte produktion på husdyrbruget kan udregnes til 558,83 kg NH3-N pr. år.

Med hensyn til forbrug af vand, elektricitet, brændstof, foder, hjælpestoffer og lignende bør dette løbende følges, og forbruget af disse bør af flere årsager til stadighed søges minimeret. Det vil være i ejers interesse at minimere driftsomkostningerne med hensyn til disse forbrug, hvorfor Ikast-Brande Kommune generelt antager, at de pågældende forbrug løbende følges, samt at der ikke vil blive forbrugt mere end nødvendigt af det nævnte. Ikast-Brande Kommune finder i det konkrete tilfælde ikke anledning til at stille særskilte vilkår om de nævnte forbrugstyper i forbindelse med den aktuelle miljøgodkendelse.

Ikast-Brande Kommune vurderer, at anvendelsen af farlige stoffer generelt er minimal på husdyrbrug, og finder, at generel lovgivning løbende justeres med henblik på at få farlige stoffer erstattet med mindre farlige. Ikast-Brande Kommune finder endvidere, at affaldsfrembringelse generelt søges mindsket – af såvel regulativmæssige, praktiske som økonomiske årsager. Nyttiggørelse og genanvendelse af stoffer og affald tilskyndes derudover generelt – af tilsvarende årsager.

Ikast-Brande Kommune vurderer afslutningsvist, at driften af husdyrbruget ikke indebærer væsentlige risici for miljøuheld og finder ikke anledning til at stille særskilte vilkår om bestemte modforanstaltninger i forbindelse med den aktuelle miljøgodkendelse.

# 4. Landskabelige og kulturhistoriske værdier

Husdyrbrugets beliggenhed skal vurderes i forhold til forskellige landskabsmæssige og kulturhistoriske udpegninger og beskyttelseshensyn i kommuneplanen ([www.kommuneplan.ikast-brande.dk](http://www.kommuneplan.ikast-brande.dk)), fredninger og generel lovgivning. Det vil sige i forhold til: relevante bygge- og beskyttelseslinjer, fredede fortidsminder, beskyttede sten- og jorddiger, fredede områder samt landskabelige og kulturhistoriske værdier.

## 4.1. Landskabelige værdier

**Faktaboks**

Værdifulde landskaber

Landskaberne i Ikast-Brande Kommune er meget varierende med forskellige landskabelige værdier. Fra det kuperede dal-landskab øst for den jyske højderyg til det flade slettelandskab med heder og plantager vest for højderyggen. De værdifulde landskaber i kommunen er udpeget i kommuneplanen ud fra forskellige grundlag, hvorfor tiltagene for at beskytte dem ikke er ens.

I Kommuneplan 2013 – 2025 for Ikast-Brande Kommune er der udpeget værdifulde landskaber, hvor der er tale om både ”bevaringsværdige landskaber” og ”større sammenhængende landskaber”, som i nogle områder er sammenfaldende.

I kommuneplanen er der foretaget en afvejning af landskabsinteresserne i hele kommunen. Det betyder, at det er de vigtigste landskabelige værdier i kommunen, der skal bevares og beskyttes. Det vil sige de landskaber, der i kraft af dramatik, mangfoldighed eller monotoni besidder en særlig fortælleværdi, æstetisk værdi og/eller rekreativ værdi.

De ”bevaringsværdige landskaber” er landskaber, som rummer en stor fortælleværdi – eksempelvis: ådalene i de store åsystemer med deres søer og dalstrøg, bakkeøerne på smeltevandssletterne samt hederne og plantagerne. I de værdifulde landskaber kan man ofte aflæse, hvordan landskabet et skabt, for eksempel er Søhøjlandet mod øst stærkt præget af den seneste istid, isens bevægelser og isens afsmeltning.

De ”større sammenhængende landskaber” er landskaber, som generelt er almindelige, sammenhængende landskabsområder i det åbne land og er præget af landbrug, skovbrug, mindre landsbyer, bebyggelser og småveje m.m., spredt i landskabet. Større sammenhængende landskaber er landskabet, som er uforstyrrede, hvilket betyder, at landskabet som udgangspunkt ikke er visuelt og støjmæssigt påvirket af større tekniske anlæg som eksempelvis større el-ledningsnet, veje, større produktionsanlæg, vindmøller, master, og større by- og sommerhusområder.

Geologiske værdier

I Kommuneplan 2013 – 2025 for Ikast-Brande Kommune er der udpeget ”*geologiske bevaringsværdier*”.

Geologiske værdier omfatter lag i jorden – også kaldet profiler – eller sammenhængende landskabsformer. De har betydning for forskning, undervisning og fortællingen om landskabets tilblivelse. Det er derfor vigtigt, at der er adgang til de geologiske værdier, og at de ikke bliver sløret af beplantning, byggeri og andre former for anlæg.

De fleste geologiske værdier indeholder betydelige fortællinger om en egns natur og kultur. Ikast-Brande Kommune rummer fortællingen om, hvordan isen formede det jyske landskab. Fra det kuperede morænelandskab i øst omkring Nørre Snede til den flade og let skrånende smeltevandslette med spredte bakkeøer og brede ådale, der strækker sig mod nord og vest.

Den nye kalvestald ligger inden for et område, der er udpeget som havende geologiske værdier i Kommuneplan 2013 – 2025 for Ikast-Brande Kommune. Jævnfør kommuneplanen, skal de geologiske værdifulde områder som hovedregel friholdes for byggeri og anlæg, der kan sløre de geologiske værdier i landskabet.

Kalvestalden bliver placeret i tilknytning til det eksisterende byggeri op ad siloen. Den bliver kun ca. 4 meter høj og 500 m2 stor. Den bliver placeret på et areal der er fladt.

Husdyrbrugets anlæg ligger uden for ovennævnte relevante bygge- og beskyttelseslinjer, og udenfor udpegede bevaringsværdige landskaber og større sammenhængende landskaber.

***Kommunen vurderer***

Ikast-Brande Kommune vurderer på baggrund af det oplyste:

* at gennemførelse af projektet – og driften af husdyrbruget i øvrigt – ikke vil forringe landskabets karakter og fortælleværdi i de udpegede landskabsområder
* at gennemførelse af projektet – og driften af husdyrbruget i øvrigt – ikke vil medføre væsentlige landskabelige ændringer i forhold til den eksisterende tilstand.

## 4.2. Kulturhistoriske værdier

**Faktaboks**

Landskabet i Ikast-Brande Kommune er præget af menneskets virke igennem årtusinder. Overalt finder vi historiske spor, der fortæller om samfundsudviklingen og om, hvordan mennesket har påvirket omgivelserne. Mange af de historiske spor er kulturhistoriske værdier, der har så stor værdi for formidlingen af og betydningen for vores kulturforståelse, at de er værd at bevare og derfor fortjener en særlig beskyttelse.

Ikast-Brande Kommune er ikke præget af værdifuld bygningskultur, her findes ingen købstæder, slotte eller herregårde. Her er det jorden og infrastrukturen, der har skabt vores værdifulde kulturhistoriske spor. Det er historien om, hvordan mennesket opdyrkede heden og udnyttede jordens ressourcer til overlevelse, og historien om hvordan jernbanen og Hærvejen har skåret sig gennem landskabet og dannet grundlaget for byerne.

I Kommuneplan 2013-2025 for Ikast-Brande Kommune er der udpeget kulturhistoriske værdier, hvor der er tale om både *”værdifulde kulturmiljøer”* og *”kulturhistoriske bevaringsværdier”.* Der er foretaget en afvejning af de kulturhistoriske interesser i hele kommunen. Det betyder, at det er de vigtigste kulturhistoriske værdier i kommunen, der skal bevares og beskyttes.

De *”værdifulde kulturmiljøer”* er typisk større eller mindre områder, der eksempelvis afspejler: en bestemt tidsepoke eller en landsbytype, et område med en koncentration af fortidsminder som gravhøje og arkæologiske fund eller kirker med kirkegårde og deres omgivelser.

De *”kulturhistoriske bevaringsværdier”* er typisk enkeltelementer, som mindesten og enkeltgravhøje, fredede og bevaringsværdige bygninger og anlæg eller stendiger, alléer og levende hegn.

Udpegningen af kulturhistoriske værdier betyder ikke, at der ikke kan ske udvikling inden for eller umiddelbart uden for de udpegede områder. Det skal dog sikres, at udviklingen sker med viden om og under hensyntagen til de kulturhistoriske værdier, så det undgås, at de kulturhistoriske elementer og spor går tabt eller bliver forringet.

Ejendommen ligger, jævnfør Kommuneplan 2013 – 2025 for Ikast-Brande Kommune, ikke indenfor ”*kulturhistoriske bevaringsværdier*” eller ”*værdifulde kulturmiljøer*”.

Der er ikke registreret fortidsminder og/eller diger på det areal, som ønskes bebygget i forbindelse med projektets gennemførelse, og det pågældende areal ligger mere end 100 meter fra registrerede fortidsminder.

***Kommunen vurderer***

Ikast-Brande Kommune vurderer, på baggrund af det oplyste:

* at projektets gennemførelse på husdyrbruget ikke vil være i strid med hensynet til de kulturhistoriske interesser i området

# 5. Bilagsfortegnelse

Kortbilag A – Situationsplan

Kortbilag B – Afstand fra ejendommen til nærmeste nabo

Kortbilag C – Arealudpegninger i henhold til *Husdyrgodkendelsesbekendtgørelsen*

Kortbilag D – Arealer registreret som beskyttet efter *Naturbeskyttelseslovens* § 3

## 

## 



## 

1. DE = dyreenhed. 1 DE svarer ca. til 100 kg kvælstof fra gødningsopbevaringslageret. [↑](#footnote-ref-1)
2. *Lovbekendtgørelse nr. 256 af 21. marts 2017 af lov om miljøgodkendelse m.v. af husdyrbrug*. [↑](#footnote-ref-2)
3. *Bekendtgørelse nr. 211 af 28. februar 2017 om tilladelse og godkendelse m.v. af husdyrbrug*. [↑](#footnote-ref-3)
4. *Lovbekendtgørelse nr. 119 af 26. januar 2017 af lov om miljømål m.v. for internationale naturbeskyttelsesområder* (med senere ændringer). [↑](#footnote-ref-4)
5. *Bekendtgørelse nr. 1324 af 15. november 2016 om erhvervsmæssigt dyrehold, husdyrgødning, ensilage m.v.* [↑](#footnote-ref-5)
6. dB(A) = Decibel(A)-skalaen som internationalt bruges i forbindelse med måling af svag lyd. [↑](#footnote-ref-6)
7. BAT= Best Available Technique (bedste tilgængelige teknik), som skal anvendes jævnfør EU's IE-direktiv . [↑](#footnote-ref-7)
8. IE-direktivet (Industrial Emissions Directive) erstatter IPPC-direktivet – IE-direktivet samler syv eksisterende direktiver om industriemissioner i ét direktiv. [↑](#footnote-ref-8)
9. Natura 2000-områder: Internationale naturbeskyttelsesområder udpeget på baggrund af EU's habitat- og fuglebeskyttelsesdirektiver. [↑](#footnote-ref-9)
10. *Rådets direktiv 85/337/EØF om vurdering af visse offentlige og private projekters indvirkning på miljøet med senere ændringer* (VVM: Vurdering af Virkninger på Miljøet). [↑](#footnote-ref-10)
11. IE-direktivet (Industrial Emissions Directive) samler syv eksisterende direktiver om industriemissioner i ét direktiv. [↑](#footnote-ref-11)
12. Ved en samlet bebyggelse forstås, at der inden for en afstand af 200 meter fra beboelsesbygningen ligger mere end 6 andre beboelsesbygninger på hver sin samlede faste ejendom. Beboelsesbygninger på ejendomme med landbrugspligt efter Landbrugslovens regler samt beboelsesbygninger, der ejes af driftsherren, medregnes ikke. [↑](#footnote-ref-12)
13. Beholdere til opbevaring af flydende husdyrgødning må ikke etableres inden for en afstand af 100 meter til åbne vandløb og til søer med et areal, der er større end 100 m2. [↑](#footnote-ref-13)
14. J*ævnfør Bekendtgørelse nr. 723 af 12. september 1997 om kontrol af beholdere for flydende husdyrgødning, ensilagesaft eller spildevand* (med senere ændringer), skal åbne og lukkede beholdere til opbevaring af flydende husdyrgødning, ensilagesaft eller spildevand på mere end 100 m3 kontrolleres mindst hver 10 år af en autoriseret kontrollør. [↑](#footnote-ref-14)
15. Antallet af dyreenheder er beregnet i henhold til *Husdyrgødningsbekendtgørelsen*. [↑](#footnote-ref-15)
16. *Lovbekendtgørelse nr. 121 af 26. januar 2017 af lov om naturbeskyttelse*. [↑](#footnote-ref-16)
17. Beboelsesbygninger på ejendomme med landbrugspligt efter Landbrugslovens regler samt beboelsesbygninger, der ejes af driftsherren, indgår ikke. [↑](#footnote-ref-17)
18. OUE = Lugt-enheder (Odour Units) bestemt efter den europæiske standard for lugtanalyse, hvor 1 OUE er grænsen for, hvornår den pågældende lugt kan erkendes. [↑](#footnote-ref-18)
19. Ikast-Brande Kommunes *Regulativ for erhvervsaffald* kan findes på:

    <http://www.affaldoggenbrug.ikast-brande.dk/media/2683951/regulativ_for_erhvervsaffald_2012.pdf> [↑](#footnote-ref-19)
20. Rammerne for BREF-dokumentet, der vedrører intensiv fjerkræ- og svineproduktion, er baseret på punkt 6.6 i Bilag 1 i IPPC-direktiv 96/61/EF om *Anlæg til intensiv fjerkræ- eller svineproduktion med mere end a) 40.000 pladser for fjerkræ, b) 2.000 pladser for slagtesvin (over 30 kg) eller c) 750 pladser for søer.* [↑](#footnote-ref-20)
21. Teknologibladene er en samling af blade, som Miljøstyrelsen har udarbejdet med vejledende beskrivelser af tekniske løsninger, som kan begrænse forurening fra husdyrproduktion. Teknologibladene er dels opdateringer af gamle ”BAT-byggeblade” og dels helt nye. [↑](#footnote-ref-21)